Diari Oficial de la Generalitat Valenciana


Sumari del DOGV 9632, del 05-07-2023 (2023/7494)

RESOLUCIÓ de 29 de juny de 2023, del director general de Funció Pública, per la qual s'eleva a definitiva la llista provisional de persones admeses i excloses per a participar en el procés excepcional d'estabilització, pel sistema de concurs de mèrits, d'accés al cos superior de gestió en acció social de l'Administració de la Generalitat, escala teràpia ocupacional, A2-16-05, convocatòria 49/21.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9632

Data del DOGV
:   05-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7494


Data del document
:   29-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 29 de juny de 2023, del director general de Funció Pública, per la qual s'eleva a definitiva la llista provisional de persones admeses i excloses per a participar en el procés excepcional d'estabilització, pel sistema de concurs de mèrits, d'accés al cos superior de gestió en acció social de l'Administració de la Generalitat, escala teràpia ocupacional, A2-16-05, convocatòria 49/21. [2023/7494]  
  
  
Mitjançant la Resolució de 14 de març de 2023 (DOGV 9561, 24.03.2023), del director general de Funció Pública, es va publicar la llista provisional de persones admeses i excloses per a participar en el procés excepcional d'estabilització, pel sistema de concurs de mèrits, d'accés al cos objecte d'aquesta resolució.  
D'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de l'Ordre 30/2022, de 14 de novembre, de la Conselleria de Justícia, Interior i Administració Pública (DOGV 9470, 15.11.2022), i una vegada transcorregut el termini de reclamacions i esmenes i resoltes aquestes, la direcció general amb competències en matèria de funció pública elevarà a definitiva la relació de persones admeses i excloses mitjançant una resolució que es publicarà en el Diari Oficial de la Generalitat Valenciana.  
  
De conformitat amb la base 6.1 de l'ordre esmentada, només podran participar en el concurs de mèrits les persones que consten en el llistat definitiu de persones admeses. Els mèrits al·legats hauran d'haver sigut obtinguts amb anterioritat al 15 de desembre de 2022, inclòs, i únicament es computaran fins a aquest moment.  
Per tot això, resolc:  
  
Primer  
Elevar a definitiva les llistes provisionals de persones admeses i excloses per a participar en el procés excepcional d'estabilització, pel sistema de concurs de mèrits, d'accés al cos superior de gestió en acció social de l'Administració de la Generalitat, escala teràpia ocupacional, A2-16-05, convocatòria 49/21, una vegada resoltes les reclamacions i esmenats els defectes. Les llistes esmentades queden recollides en els següents annexos:  
  
Annex I: persones admeses per a participar en el procés excepcional d'estabilització, pel sistema de concurs de mèrits.  
Annex II: persones excloses per a participar en el procés excepcional d'estabilització, pel sistema de concurs de mèrits.  
  
Segon  
Concedir a les persones admeses, que figuren en l'annex I, un termini de 10 dies hàbils, comptats a partir de l'endemà de la publicació d'aquesta resolució en el Diari Oficial de la Generalitat Valenciana, perquè realitzen, obligatòriament, el tràmit electrònic d'autobaremació per mitjà del formulari habilitat en el portal de l'Administració de la Generalitat https://breu.gva.es/b/moIYICKLo3 (seleccionant convocatòria i presentació autenticada). S'haurà d'emplenar degudament el formulari i adjuntar-hi tots els documents acreditatius dels mèrits que s'hi declaren, que s'ajustaran als que es preveuen en l'annex III de l'ordre de bases, degudament acreditats. El formulari d'autobaremació té la consideració de declaració responsable en els termes previstos en l'article 69 de la Llei 39/2015, d'1 d'octubre. Si els mèrits que s'al·leguen ja consten en el registre de personal de la Direcció General de Funció Pública, únicament serà necessari esmentar-los en el formulari d'autobarem, sense aportar els documents corresponents. Només es valoraran els mèrits al·legats en l'autobarem.  
  
La present resolució posa fi a la via administrativa i, contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 29 de juny de 2023.- El director general de Funció Pública: David Alfonso Jarque.